Dovydas Buika

Dovydas Buika (g. 2007 m. sausio 3 d.) – Lietuvos krepšininkas, žaidžiantis LKL besivaržančioje Jonavos „Jonava“ komandoje.

 Karjera 

 Ankstyvoji karjera (2022–2024 m.) 
Karjerą pradėjo RKL besivaržančioje Kauno „Žalgiris–3“ komandoje.

2023 m. prisijungė prie „Žalgirio“ dublerių komandos NKL. 2023–2024 m. NKL sezone vidutiniškai pelnė po 8,1 taško, atliko po 3,1 rezultatyvaus perdavimo per rungtynes.

 Kauno Žalgiris (2024–dabar) 
2024–2025 m. NKL sezone vidutiniškai pelnė po 15,4 taško per rungtynes ir buvo įtrauktas į Kauno „Žalgirio“ sudėtį. „Žalgirio“ komandoje debiutavo 2025 m. vasario 2 d. LKL rungtynėse prieš Vilniaus „Wolves“ komandą,Reakcija: jaunuoliui šansą suteikęs „Žalgiris“ namie susidorojo su „Wolves“, basketnews.lt o po dviejų dienų debiutavo ir Eurolygoje rungtynėse prieš Berlyno „Alba“ ekipą.Eurolygoje debiutavęs ir tarsi filme pasijutęs Buika: buvau arti ašarų, lrt.lt

2025 m. gegužę su „Žalgirio“ aštuoniolikmečių komanda tapo jaunimo Eurolygos čempionu.„Žalgirio“ jauniai po 18 metų pertraukos tapo Eurolygos jaunimo turnyro čempionais, lrt.lt

2025 m. spalio 18 d. buvo paskolintas Jonavos „Jonava“ komandai iki sezono pabaigos.„Žalgirio“ talentas siunčiamas į kitą LKL klubą, basketnews.lt

 Nacionalinė rinktinė 
Atstovavo Lietuvos jaunučių (iki šešiolikos metų) rinktinei 2022 ir 2023 metų Europos jaunučių krepšinio čempionatuose. 2023 m. čempionate Buika vidutiniškai pelnė po 16,3 taško, atkovojo po 4,7 kamuolio, atliko po 4,7 rezultatyvaus perdavimo per rungtynes ir atvedė rinktinę į ketvirtąją vietą turnyre.Prieš prancūzus neatsilaikę Lietuvos 16-mečiai liko be medalių, basketnews.lt

Taip pat atstovavo Lietuvos iki 17 metų krepšinio rinktinei 2024 m. pasaulio jaunių čempionate, kuriame iškovojo penktąją vietą.Užkrečiantis pavyzdys: 17-mečiai kovoje dėl 5 vietos įveikė Puerto Riką, tv3.lt

2025 m. Europos jaunimo iki 18 metų čempionate vidutiniškai pelnė po 16,7 taško per rungtynes. Turnyro aštuntfinalio rungtynėse prieš Latvijos rinktinę pelnė 26 taškus per 32 minutes, tačiau rinktinė pralaimėjo rezultatu 94–101. Lietuvos komanda iškovojo devintą vietą čempionate.Latvių smūgį sugėrę Lietuvos 18-mečiai baigė žygį dėl EČ medalių, basketnews.lt

 Išnašos 

Kategorija:Lietuvos krepšininkai